ป้อง จูบ เอสเธอร์ กลางบึง หวังใช้ความรัก ช่วยฟื้นความทรงจำ 
มีแต่เรื่องให้ต้องเสียน้ำตา สำหรับความรักของคู่พระนาง ป้อง-ณวัฒน์ และ เอสเธอร์ สุปรีย์ลีลา ในละคร เหมือนเราเคยรักกัน แถมล่าสุดเอสเธอร์ยังมาสูญเสียความทรงจำเกี่ยวกับหนุ่มป้องทั้งหมด เมื่อเป็นแบบนี้ป้องจึงต้องทำทุกทางเพื่อฟื้นความทรงจำของเอสเธอร์กลับมาให้ได้เป็นฉากที่ วิณณ์ (ป้อง) พา เจนนรี (เอสเธอร์) มาที่บึงน้ำ เพื่อรื้อฟื้นความทรงจำในอดีตที่ผ่านมา ฉากนี้ผู้กำกับ หวอ-วรวิทย์ ยกกองไปถ่ายทำกันที่บึงน้ำ แถวกำแพงแสน จ.นครปฐม ซึ่งทีมงานและนักแสดงต้องนั่งเรือออกไปถ่ายกลางบึงจริงๆ ป้อง-เอสเธอร์เลยต้องซ้อมบล็อกกิ้งกันบนบก ซึ่งผู้กำกับเน้นที่อารมณ์การแสดงเป็นพิเศษ เพราะอยากให้สื่อถึงความรักที่ทั้งคู่มีให้ต่อกันเมื่อซ้อมจนเข้าใจบทกันดีแล้ว ทั้งหมดก็ลงเรือเพื่อถ่ายจริงทันที เริ่มที่ ป้องพาเอสเธอร์กลับมาที่บึงน้ำ ซึ่งเป็นสถานที่ที่ป้องเคยขอเอสเธอร์แต่งงาน ระหว่างพายเรือป้องเล่าเรื่องที่ตนเองได้พรย้อนเวลาจากภูตน้ำเพื่อคืนชีวิตให้กับเอสเธอร์ฟัง แต่เอสเธอร์มีท่าทางเหมือนจะเชื่อครึ่งไม่เชื่อครึ่ง แต่ก็รับรู้ได้ว่าป้องพูดความจริง ป้องปล่อยให้เอสเธอร์ใช้ความคิดเงียบๆ อยู่สักพัก ก่อนจะเอื้อมมือไปคว้ามือของเอสเธอร์มากุมไว้แน่น ราวกับจะถ่ายทอดความรักทั้งหมดส่งไปให้เอสเธอร์ จากนั้นก็บอกให้เอสเธอร์ลองหยุดใช้สมอง ใช้หัวใจเป็นตัวนำทาง นาทีนี้เอสเธอร์สัมผัสถึงความรักของป้อง ทั้งคู่จ้องตากันอยู่นาน แล้วป้องก็โน้มตัวเข้าใกล้เอสเธอร์ ก่อนจะบรรจงจูบปากอย่างแผ่วเบาอยากรู้ว่าความรักจากป้องจะสามารถฟื้นความทรงจำของเอสเธอร์ให้กลับมาได้หรือไม่? ห้ามพลาดละคร เหมือนเราเคยรักกัน คืนวันพุธที่ 22 เมษายนนี้ เวลา 20.15 น.อ่านเรื่องย่อนิยายไทยรัฐทุกเรื่อง คลิก
มีแต่เรื่องให้ต้องเสียน้ำตา สำหรับความรักของคู่พระนาง ป้อง-ณวัฒน์ และ เอสเธอร์ สุปรีย์ลีลา ในละคร เหมือนเราเคยรักกัน 
เหมือนเราเคยรักกัน,นิยาย,ป้อง ณวัฒน์,เอสเธอร์,เหมือนเราเคยรักกัน เรื่องย่อ,ละครช่องวัน,ละคร